b'\n_START_ARTICLE_\nRumpeldunk\n_START_PARAGRAPH_\nRumpeldunk er et ballspill oppdiktet av forfatter J.K. Rowling basert p\xc3\xa5 den irske idretten hurling. Rumpeldunk spilles i fantasiverdenen i Harry Potter-b\xc3\xb8kene og -filmene. _NEWLINE_Rumpeldunk er den mest popul\xc3\xa6re sporten i magiverdenen. Det er flere profesjonelle lag, og Galtvort h\xc3\xb8yere skole for hekseri og trolldom har et lag for hvert hus ved skolen. I Harry Potter og Ildbegeret f\xc3\xa5r Harry v\xc3\xa6re med familien Wiltersen p\xc3\xa5 VM i rumpeldunk. Rumpeldunk har hatt en viktig rolle i de f\xc3\xb8rste 6 b\xc3\xb8kene om Harry Potter, men Rowling har avsl\xc3\xb8rt i et intervju at hun skrev om sin siste rumpeldunkkamp noensinne i den 6. boken.\n_START_SECTION_\nHarry Potter som rumpeldunkspiller\n_START_PARAGRAPH_\nHarry Potter var den f\xc3\xb8rste f\xc3\xb8rste\xc3\xa5rsstudenten som fikk v\xc3\xa6re med p\xc3\xa5 et Galtvort lag i rumpeldunk p\xc3\xa5 over 100 \xc3\xa5r. Som speider p\xc3\xa5 Griffing-laget har han vunnet samtlige kamper der han har spilt, foruten de kampene der han ble skadet eller kampudyktig. I Harrys fjerde \xc3\xa5r ble rumpeldunkcupen avlyst til fordel for Tretrollmannsturneringen. Etter en sl\xc3\xa5sskamp mot Draco Malfang etter en kamp i Harrys femte \xc3\xa5r, ble han utestengt fra rumpeldunkkamper p\xc3\xa5 livstid av Venke Dolorosa Uffert, men denne utestengelsen ble fjernet etter at Uffert fikk sparken fra Galtvort. I Harrys sjette \xc3\xa5r fikk han bare spilt en kamp (i kamp nr. 2 ble fikk han brudd i hodeskallen, og den tredje kampen hadde han gjensitting), men Griffinghuset vant cupen likevel.\n_START_SECTION_\nHistorie\n_START_PARAGRAPH_\nDet er foresl\xc3\xa5tt at det engelske navnet \xc2\xabQuidditch\xc2\xbb kommer fra de engelske navnene p\xc3\xa5 ballene: Quaffle (sluff), Bludger (klabb) og Snitch (gullsnopp). I historien er det derimot \xc2\xabQueerditch Marsh\xc2\xbb, stedet der de f\xc3\xb8rste rumpeldunkkampene ble spilt i det ellevte \xc3\xa5rhundre, som er opphavet til navnet._NEWLINE_If\xc3\xb8lge boken \xc2\xabRumpeldunk gjennom tidene\xc2\xbb begynte rumpeldunk som et enkelt sopelimbasert spill, der spillerne brukte en l\xc3\xa6rball som sluff (det er fortsatt en l\xc3\xa6rball i dag), og de fors\xc3\xb8kte \xc3\xa5 score m\xc3\xa5l med denne. Den Gangen var m\xc3\xa5lstengene bare tr\xc3\xa6r som de skulle presse ballen inn i. Senere ble det t\xc3\xb8nner, deretter kurver, og til slutt ringer. Litt senere ble klabbene lagt til som forheksede steiner, muligens p\xc3\xa5virket av den skotske h\xc3\xb8yrisikospirten \xc2\xabCreaothceann\xc2\xbb, der spillerne fors\xc3\xb8kte \xc3\xa5 fange fallende steiner i en gryte de hadde p\xc3\xa5 hodet._NEWLINE_Gullsnoppen ble lagt til som en f\xc3\xb8lge av en annen tidlig magikersport, der magikere fors\xc3\xb8kte \xc3\xa5 fange en gullsnupp, en rask magisk fugl. I 1269 slapp Barberous Bragge, sjefen for formansskapet for magikere, ut en gullsnupp, og lovde 150 galleoner (som tilsvarer over en million galleoner i dag) til den som kunne fange fuglen. Om mr. Bragge mente \xc3\xa5 dele ut prisen f\xc3\xa5r vi nok aldri vite siden madam Modesty Rabnott fanget fuglen ved \xc3\xa5 bruke en kalle formel, etter \xc3\xa5 ha l\xc3\xb8pt alt hun kunne slapp hun snuppen fri. En verdi p\xc3\xa5 100 poeng ble senere lagt til for \xc3\xa5 fange fuglen som en hyllest til denne hendelsen, og etter som tiden gikk ble gullsnuppen byttet ut med en forhekset gullball, siden fuglen ble en truet dyreart. Deretter var det en som lagde en ball, s\xc3\xa5 lik gullsnuppen, at han ble bel\xc3\xb8nnet, og den var like rask, at fra den dag brukte de baller, s\xc3\xa5 ikke gullsnuppen skulle bli utryddet.(som det var en stor sjanse for.)'